বাংলাদেশ বেতার কক্সবাজার আঞ্চলিক কেন্দ্রের পরিচালকের সঙ্গে র‍্যাংক নেতৃবৃন্দের সৌজন্য সাক্ষাৎ

ইমাম খাইর, সিবিএন:

বাংলাদেশ বেতার কক্সবাজার আঞ্চলিক কেন্দ্রের পরিচালক মোহাম্মদ আশরাফ কবির এর সঙ্গে সৌজন্য সাক্ষাৎ করেছেন রেডিও এ্যানাউন্সার ক্লাব (র‍্যাংক) এর নবগঠিত কমিটির নেতৃবৃন্দ।

২২ অক্টোবর দুপুরে আঞ্চলিক পরিচালকের কার্যালয়ে সাক্ষাত শেষে দি-পাক্ষিক মতবিনিময় সভা অনুষ্ঠিত হয়।

এসময় মোহাম্মদ আশরাফ কবির বলেন, রেডিওর অনুষ্ঠানের প্রতি শ্রোতাদের আকর্ষণ বাড়ছে দিনদিন। এই আকর্ষণ ধরে রাখতে ঘোষক, শিল্পী ও কলাকুশলীদের আন্তরিক ভূমিকা খুবই দরকার।

র‍্যাংক সভাপতি এডভোকেট আবু হায়দার ওসমানী বলেন, রেডিওর প্রতি সার্বিক আকর্ষণ সৃষ্টি এবং নতুন ধারার অনুষ্ঠান তৈরিতে যোগ্যতা ও সাম্যের ভিত্তিতে কাজ করবে র‍্যাংক।

এ সময় বেতারের উন্নয়নে র‍্যাংক সদস্যরা নিজস্ব মতামত তুলে ধরেন।

র‍্যাংকের সদস্য সচিব নাজমুল করিম জুয়েলের সঞ্চালনায় সাক্ষাত অনুষ্ঠানে উপ-পরিচালক এএসএম নাজমুল হাসান, সহকারী পরিচালক (অনুষ্ঠান) আহমেদ মুনতাসীর মুয়ীজ চৌধুরী, র‍্যাংকের যুগ্ম আহবায়ক কবি সিরাজুল হক সিরাজ, শামীম আকতার, আহবায়ক কমিটির সদস্য রোমেনা আকতার, এস এম জসিম, রথিন পাল, আসমা খাতুন বাবলী, সানাউল হক, রাবিয়া আক্তার উপস্থিত ছিলেন।

উল্লেখ্য, গত ১৮ অক্টোবর বাংলাদেশ বেতার কক্সবাজার আঞ্চলিক কেন্দ্রে কর্মরত ঘোষকদের সংগঠন রেডিও এ্যানাউন্সার ক্লাব (র‍্যাংক) এর ১৭ সদস্যের নতুন আহবায়ক কমিটি গঠিত হয়।