রেডিও এ্যানাউন্সার ক্লাবের নতুন আহবায়ক কমিটি গঠিত

নিজস্ব প্রতিবেদক:
বাংলাদেশ বেতার কক্সবাজার কেন্দ্রে কর্মরত ঘোষকদের সংগঠন রেডিও এ্যানাউন্সার ক্লাব (র‍্যাংক) এর সাধারণ সভা অনুষ্ঠিত হয়েছে।

১৮ অক্টোবর শহরের একটি আবাসিক হোটেলের কনফারেন্স হলে অনুষ্ঠানে সভাপতি করেন সংগঠনের প্রধান উপদেষ্টা এডভোকেট আবু হায়দার ওসমানী।

সভায় চব্বিশের জুলাই অভ্যুত্থানে শহীদ ছাত্র জনতাকে গভীর শ্রদ্ধাভরে স্মরণ করা হয়েছে। সেই সঙ্গে আহত যোদ্ধা ও তাদের পরিবারের প্রতি সহমর্মিতা জানানো হয়। র‍্যাংক মনে করে, যাদের আত্মত্যাগ ও সাহসিকতার কারণে নতুন বাংলাদেশের অভ্যুদয় হয়েছে তাদের চিরদিন স্মরণে রাখা দরকার।

কক্সবাজারের শিল্প, সাহিত্য ও সংস্কৃতির বিকাশে র‍্যাংক তার অগ্রযাত্রা অব্যাহত রাখবে।

সভায় সর্বসম্মতিক্রমে র‍্যাংকের বিগত কার্যনির্বাহী কমিটি মেয়াদোত্তীর্ণ হওয়ায় বিলুপ্ত ঘোষণা করা হয়।

একই সঙ্গে এডভোকেট আবু হায়দার ওসমানী আহবায়ক, সিরাজুল হক সিরাজ, শামীম আক্তার, পরীক্ষিত বড়ুয়া টুটুন যুগ্ম আহবায়ক এবং নাজমুল করিম জুয়েলকে সদস্য সচিব করে ১৭ সদস্য বিশিষ্ট অন্তর্বর্তীকালীন নতুন কমিটি গঠিত হয়েছে।

আগামী তিন মাসের মধ্যে আহবায়ক কমিটির সদস্যরা পূর্ণাঙ্গ কমিটি গঠন করার সিদ্ধান্ত গৃহীত হয়েছে।

কমিটি ঘোষণাকালে উপস্থিত ছিলেন, জাহাঙ্গীর হায়দার, এস এম জসিম, রথিন পাল, এএফএম মাহবুব, আসমা খাতুন বাবলী, নাঈজিন হুদা প্রমি, সানাউল হক, মুকাররমা টুম্পা, ফারাহ তাজিন মারজান, রাবিয়া আক্তার ও মোহাম্মদ নাঈম।